РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/128-17

11. јул 2017. године

Б е о г р а д

ЗАПИСНИК

24. СЕДНИЦЕ ОДБОРА ЗА ФИНАНСИЈЕ,

РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 11. ЈУЛА 2017. ГОДИНЕ

Седница је почела у 11,15 часова.

Седници је председавала др Александра Томић, председник Одбора.

Седници су присуствовали чланови Одбора: Верољуб Арсић, Никола Јоловић, Горан Ковачевић, Радмило Костић, Оливера Пешић, Жика Гојковић, Зоран Красић, Милорад Мирчић, Саша Радуловић, Горан Ћирић, Мома Чолаковић, Милан Лапчевић, Војислав Вујић и Золтан Пек.

Седници нису присуствовали чланови Одбора: Душан Бајатовић и Милорад Мијатовић, нити њихови заменици.

На предлог председника Одбор је, једногласно, утврдио следећи

Д н е в н и р е д:

1. Утврђивање Предлога одлуке о избору чланова Фискалног савета;
2. Разно.

Пре преласка на рад по дневном реду Одбор је, са 10 гласова „за“, усвојио записнике са 22. и 23. седнице Одбора.

**Прва тачка дневног реда**: **Утврђивање предлога одлуке о избору Фискалног савета**

Председник Одбора је обавестила чланове и заменике чланова Одбора да су, у складу са чланом 92б Закона о буџетском систему, достављени предози кандидата за чланове Фискалног савета. Предлоге кандидата су поднели: председник Републике Србије који предлаже председника Фискалног савета, министар финансија и гувернер Народне банке, који предлажу по једног члана Фискалног савета.

Председник Републике Србије је за председника Фискалног савета предложио проф. др Павла Петровића, досадашњег председника Савета; министар финансија је за члана Фискалног савета предложио др Николу Алтипармаркова, досадашњег члана Савета, а гувернер Народне банке Србије је за члана Фискалног савета предложио проф. др Владимира Вучковића, такође досадашњег члана Савета.

Током расправе по овој тачки дневног реда чланови и заменици чланова Одбора су дискутовали о предлозима кандидата, као и о разлозима због којих ће подржати односно неће подржати предложене кандидате.

У дискусији су учествовали Милорад Мирчић, Зоран Красић, Жика Гојковић, Милан Лапчевић, Горан Ћирић, Верољуб Арсић, Саша Радуловић, Момо Чолаковић, Горан Ковачевић и Александра Томић.

Након закључења расправе Одбор је, већином гласова (са 10 гласова „за“) утврдио Предлог одлуке. Одбор је, такође већином гласова (са 10 гласова „за“) одлучио да предложи Народној скупштини да, на основу члана 167. Пословника Народне скупштине, Предлог ове одлуке разматра по хитном поступку.

За представника Одбора на седници Народне скупштине одређена је др Александра Томић, председник Одбора.

**Друга тачка дневног реда**: **Разно**

Члан Одбора Зоран Красић предложио је да се затражи од надлежног државног органа информација о томе ко су порески обвезници који не измирију своје пореске обавезе према буџету Републике Србије.

Седница је завршена у 12,50 часова.

Седница је тонски снимана.

СЕКРЕТАР ОДБОРА ПРЕДСЕДНИК ОДБОРА

Љиљана Милетић Живковић др Александра Томић